ਸ਼ਮਾਸ਼ਾਨ
ਸ਼ਮਸ਼ਾਨ (ਦੇਵਨਾਗਰੀ: श्मशान) ਉਹ ਥਾਂ ਹੈ, ਜਿੱਥੇ ਲਾਸ਼ਾਂ ਨੂੰ ਇੱਕ ਚਿਤਾ 'ਤੇ ਸਾੜਨ ਲਈ ਲਿਆਂਦਾ ਜਾਂਦਾ ਹੈ। ਇਹ ਆਮ ਤੌਰ ਤੇ ਕਿਸੇ ਪਿੰਡ ਜਾਂ ਕਸਬੇ ਦੇ ਬਾਹਰਵਾਰ ਨਦੀ ਜਾਂ ਪਾਣੀ ਦੇ ਭੰਡਾਰ ਦੇ ਨੇੜੇ ਸਥਿਤ ਹੁੰਦਾ ਹੈ। ਇਹ ਆਮ ਤੌਰ 'ਤੇ ਨਦੀ ਦੇ ਘਾਟ ਦੇ ਨੇੜੇ ਸਥਿਤ ਹੁੰਦੇ ਹਨ, ਇਸ ਲਈ ਉਨ੍ਹਾਂ ਨੂੰ ਸ਼ਮਸ਼ਾਨ ਘਾਟ ਵੀ ਕਿਹਾ ਜਾਂਦਾ ਹੈ। ਮੁਰਦੇ ਫੂਕਣ ਵਾਲੀ ਥਾ ਲਈ ਪੰਜਾਬੀ ਭਾਸ਼ਾ ਵਿਚ ਮੜ੍ਹੀਆਂ, ਮਸਾਣ, ਸਿਵੇ ਆਦਿ ਸ਼ਬਦ ਵੀ ਵਰਤੇ ਜਾਂਦੇ ਹਨ। ਇਸ ਸ਼ਬਦ ਦੀ ਉਤਪਤੀ ਸੰਸਕ੍ਰਿਤ ਭਾਸ਼ਾ ਤੋਂ ਹੋਈ ਹੈ: ਸ਼ਮਾ ਸ਼ਵਾ ("ਲਾਸ਼") ਨੂੰ ਦਰਸਾਉਂਦੀ ਹੈ, ਜਦੋਂ ਕਿ ਸ਼ਾਨ ਸ਼ਾਨਿਆ ("ਮੰਜੇ/ਪਲੰਘ") ਨੂੰ ਦਰਸਾਉਂਦੀ ਹੈ। ਹੋਰ ਭਾਰਤੀ ਧਰਮ ਜਿਵੇਂ ਕਿ ਸਿੱਖ ਧਰਮ, ਜੈਨ ਧਰਮ ਅਤੇ ਬੁੱਧ ਧਰਮ ਵੀ ਮੁਰਦਿਆਂ ਦੇ ਅੰਤਮ ਸੰਸਕਾਰ ਲਈ ਸ਼ਮਸ਼ਾਨ ਦੀ ਵਰਤੋਂ ਕਰਦੇ ਹਨ।